****

**NACIONALNI PLAN OPORAVKA I OTPORNOSTI 2021. – 2026.**

**Otvoreni poziv**

**na dodjelu bespovratnih sredstava**

**C4.3. R3-I4 Izgradnja i opremanje centara za starije osobe (izvaninstitucijske i institucijske usluge)**

**PRILOG 5.**

**REZULTATI ANALIZE SMJEŠTAJNIH KAPACITETA ZA STARIJE OSOBE NA RAZINI ŽUPANIJA**

Ministarstvo rada, mirovinskog sustava, obitelji i socijalne politike izradilo je analizu o udjelu postojećih smještajnih kapaciteta u odnosu na broj stanovnika starijih od 65 godina po županijama. Prema podacima popisa stanovništva iz 2021. godine u Republici Hrvatskoj je 868.638 ljudi koji imaju 65 godina i više, što predstavlja 22,34% ukupnog stanovništva Hrvatske. Stanovnika koji imaju 80 i više godina je 214.478, odnosno 5,52%. Prirodni prirast je negativan u svim županijama te nema naznaka skorog okretanja trenda. U Hrvatskoj trenutno postoji 690 pružatelja smještaja za starije osobe, od čega je u mreži njih 140, dok je izvan mreže znatno više, njih 549. Kapacitet smještaja je svega malo veći kod pružatelja izvan mreže sa kapacitetom od 15.241, a pružatelji unutar mreže pak imaju kapacitet od 14.216 smještaja. Tako u Hrvatskoj ukupno postoje smještajni kapaciteti za 29.457 osoba, odnosno za njih 3,4% u dobi od 65 i više godina, što je značajno niže od prosjeka EU koji iznosi 5%. Nadalje, kapaciteti za smještaj starijih osoba nisu ravnomjerno rasprostranjeni po županijama, što je vidljivo u tablici niže.

|  |  |  |
| --- | --- | --- |
|  | ŽUPANIJA | POSTOJEĆI KAPACITETI ZA SMJEŠTAJ STARJIH OSOBA |
| 1. | Bjelovarsko-bilogorska županija | 5,50% |
| 2. | Brodsko-posavska županija | 3,70% |
| 3. | Dubrovačko-neretvanska županija | 2,20% |
| 4. | Grad Zagreb | 3,80% |
| 5. | Istarska županija | 2,40% |
| 6. | Koprivničko-križevačka županija | 4,90% |
| 7. | Krapinsko-zagorska županija | 2,80% |
| 8. | Karlovačka županija | 3,80% |
| 9. | Ličko-senjska županija | 3,90% |
| 10. | Međimurska županija | 5,70% |
| 11. | Osječko-baranjska županija | 3,30% |
| 12. | Primorsko-goranska županija | 2,50% |
| 13. | Požeško-slavonska županija | 3,90% |
| 14. | Splitsko-dalmatinska županija | 2,40% |
| 15. | Sisačko-moslavačka županija  | 2,80% |
| 16. | Šibensko-kninska županija | 2,30% |
| 17. | Virovitičko-podravska županija | 3,10% |
| 18. | Vukovarsko-srijemska županija | 4,40% |
| 19. | Varaždinska županija | 4,20% |
| 20. | Zadarska županija | 2,60% |
| 21. | Zagrebačka županija  | 4,20% |
| **Ukupni prosjek** | **3,40%** |